cyanic-selkie/wikianc huggingface dataset:
Αρχειακός δεσμός
Ο αρχειακός δεσμός είναι το σύνολο των τεκμηρίων ανεξαρτήτως σχήματος, ύλης, χρονολογίας, που φυλάσσει ή παράγει ένα ορισμένο φυσικό ή νομικό πρόσωπο στο πλαίσιο των δραστηριοτήτων του, το οποίο πρέπει να μένει συγκεντρωμένο σε μια ενότητα και να μη διαιρείται ή αναμειγνύεται με τα τεκμήρια άλλων προσώπων. Τα ολοκληρωμένα σύνολα τεκμηρίων θα πρέπει να διατηρούν την αρχική τους ταξινόμηση, όπως αυτή αποδόθηκε από τον δημιουργό / παραγωγό του αρχείου.
Κατηγορία:Αρχειονομία
Παλατίνος λόφος
Ο Παλατίνος λόφος, λατινικά mons Palatinus, collis Palatium είναι ο πιο κεντρικός από τους επτά λόφους της Ρώμης και ένα από τα αρχαιότερα μέρη της πόλης. Ο λόφος είναι 40 μ. υψηλότερα από τη Ρωμαϊκή Αγορά (Forum Romanum), η οποία βρίσκεται βορειότερα· πιο νότια από τον λόφο είναι ο Μεγάλος Ιππόδρομος (Circus Maximus) και ανατολικά το Κολοσσαίο. Από την εποχή του Αυγούστου, τo αυτοκρατορικό ανάκτορο κτιζόταν εκεί και πήρε το όνομά του palatium από το όνομα του λόφου. Η λέξη υπάρχει σε πολλές γλώσσες: ελληνικά παλάτι(ον), ισπανικά palacio, ιταλικά palazzo, γαλλικά palais και γερμικά palast.
Παράγωγοι όροι
Η αγγλική λέξη palace προέρχεται από τα παλαιά γαλλικά paleis. Το επίθετο παλατινός αναφέρεται σε κάτι, που σχετίζεται με το ανάκτορο του Αυτοκράτορα. Επίσης σε αξίωμα που χορήγησε ο Αυτοκράτορας, π.χ. comes palatinus (γερμ. pfalzgraf), αξίωμα ισοδύναμο του δούκα· η περιοχή του παλατινού κόμη του Ρήνου έμεινε γνωστή ως Παλατινάτο (Pfalz). H λέξη paladin(o) αναφέρεται στους 12 ακολούθους του Καρλομάγνου και γενικότερα σε διακεκριμένους ιππότες.
Ετυμολογία
Ο Τίτος Λίβιος (59 π.Χ. - 17 μ.Χ.) η λέξη προέρχεται από Αρκάδες αποίκους, που ίδρυσαν την πόλη Pallantium, η οποία συνενώθηκε με άλλες και δημιουργήθηκε η Ρώμη. Ο Έννιος χρησιμοποιεί τη λέξη palatum για τον "παράδεισο" και ίσως συνδέεται με την Ετρουσκική falad (=ουρανός).
Μυθολογία
Σύμφωνα με τη Ρωμαϊκή μυθολογία στο νότιο μέρος του Παλατίνου λόφου υπήρχε το Lupercal (= σπήλαιο της λύκαινας), όπου τα βρέφη Ρέμος και Ρωμύλος βρέθηκαν από τη λύκαινα, η οποία τα κράτησε ζωντανά.
Επίσης ο μεγαλόσωμος Κάκος (Cacus), αφού έκλεψε μερικά βόδια, ηττήθηκε εδώ από τον Ηρακλή. Ο ήρωας χτύπησε τόσο δυνατά τον άνδρα με το ρόπαλό του, που ο βράχος έκανε βαθούλωμα· σε αυτό αργότερα κατασκευάστηκε η κλίμακα του Κάκου.
Ιστορία
Η προέλευση της Ρώμης είναι από τον Παλατίνο: οι ανασκαφές έδειξαν, ότι η περιοχή κατοικείται από τον 10 αι. π.Χ. Οι ανασκαφές του 1907 και του 1948 αποκάλυψαν μία ομάδα από καλύβες, μάλλον ταφικής χρήσης, της περιόδου 9ος-7ος αι. π.Χ., που είναι περίπου η εποχή ίδρυσης της Ρώμης.
Σύμφωνα με τον Λίβιο, εδώ ζούσαν οι Ρωμαίοι πριν τη μετανάστευση των Σαβίνων και των Αλβινών στη Ρώμη. Στον λόφο γινόταν η αρχαία εορτή των Λουπερκαλίων. Κατά τη Δημοκρατική περίοδο (π. 509 - 44 π.Χ.) πολλοί εύποροι Ρωμαίοι είχαν τις κατοικίες τους εκεί. Από την αρχή της Αυτοκρατορίας (27 π.Χ.) ο Αύγουστος (27 π.Χ.-14 μ.Χ.) έκτισε το ανάκτορό του (domus Augusti) και έναν ναό του Απόλλωνα. Βαθμιαία η περιοχή έγινε αποκλειστικά του Αυτοκράτορα: εδώ έκτισε το ανάκτορό του ο Τιβέριος (14-37). Το ανάκτορο του Νέρωνα κάηκε με την πυρκαγιά του 64 μ.Χ. Πέντε έτη μετά ο Νέρων έκτισε τον ευμεγέθη Χρυσό Οίκο του, επάνω από τον οποίο έκτισε ο Δομιτιανός (81-96) το εκτεταμένο ανάκτορό του (domus Flavia - Augustana - stadium). Οι Σεβήροι έκαναν σημαντικές προσθήκες στα κτήρια.
Μνημεία
Ο λόφος είναι στην εποχή μας ένας επισκέψιμος αρχαιολογικός χώρος. Περιέχει τα εξής κτήρια:
Ανασκαφές
Κατά τη βασιλεία του Αυγούστου, η περιοχή του Παλατίνου λόφου ανασκάφτηκε· βρέθηκαν κεραμικά και εργαλεία της Εποχής του Ορειχάλκου και ο Αύγουστος δήλωσε τον τετράπλευρο τόπο "η αρχική πόλη της Ρώμης (Roma quadrata)". Η σύγχρονη αρχαιολογία βρήκε στοιχεία της Εποχής του Ορειχάλκου, που είναι πριν από την ίδρυση της Ρώμης. Ένα μουσείο στον λόφο εκθέτει τα ευρήματα αυτά, καθώς και ρωμαϊκά γλυπτά.
Το 1820 ανακαλύφθηκε εδώ ένας βωμός άγνωστος, που κάποτε πιστευόταν ότι ανήκε στη θεότητα (numen) Aius Locutius.
Το 2006 οι αρχαιολόγοι ανακοίνωσαν την ανακάλυψη της Οικίας του Παλατίνου, που εκτιμούν ότι είναι το μέρος που γεννήθηκε ο Αύγουστος. Η επικεφαλής αρχαιολόγος Κλεμεντίνα Πανέλλα έδειξε ένα τμήμα διαδρόμου και άλλα κομμάτια, λέγοντας ότι πρόκειται "για μία παλαιότατη, αριστοκρατική οικία". Το διώροφο κτίσμα οικοδομήθηκε γύρω από ένα αίθριο (atrium), με ψηφιδωτά στα δάπεδα και νωπογραφίες στους τοίχους. Βρίσκεται στη δυτική πλαγιά του λόφου, με θέα προς το Κολοσσαίο και την Αψίδα του Κωνσταντίνου. Επάνω από τα σπίτια της Δημοκρατικής περιόδου, μετά τη μεγάλη πυρκαγιά του 64 μ.Χ., κτίστηκαν άλλα, εκτός όμως από αυτό, που διατηρήθηκε για τη σπουδαιότητά του. Έχει θέα προς την Ιερά Οδό (Via Sacra).
Η θέση του domus Augusti είναι σημαντική, λόγω της εγγύτητάς του με την Αρχαία Βουλή (Curiae Veteres), την πιο παλιά από τις Βουλές της Ρώμης.
Το 2007 η Ιταλίδα αρχαιολόγος Ιρένε Ιακόπι ανακοίνωσε, πως είχε μάλλον βρει το μυθικό Σπήλαιο της Λύκαινας (Lupercal), κάτω από τα ερείπια της κατοικίας του Αυγούστου και της Λιβίας. Οι αρχαιολόγοι, καθώς εργαζόταν για την αποκατάσταση του ανακτόρου από την κατάρρευση, συνάντησαν ένα σπήλαιο 16 μ. βάθους. Οι φωτογραφίες δείχνουν μία αψίδα καλυμμένη με πολύχρωμα μάρμαρα, ψηφιδωτά και κοχύλια. Φαίνεται πως το Lupercal μάλλον μετατράπηκε σε ιερό από τους Ρωμαίους, σε μεταγενέστερους αιώνες. Στην κορυφή της αψίδας υπάρχει σχεδιασμένος ένας αετός. Αν και το μεγαλύτερο μέρος έχει καταρρεύσει και γεμίσει με χώμα, η με λέιζερ εξέταση έδειξαν μία κυκλική κατασκευή, ΄διαμέτρου 7,3 μ. και 8 μ. Τρεις διαπρεπείς αρχαιολόγοι εκτιμούν πως μάλλον είναι Νυμφαίο (κρήνη) ή υπόγειο Τρικλίνιο της εποχής του Νέρωνα.
Κάρολος Η΄ της Γαλλίας
Ο Κάρολος Η΄ της Γαλλίας ή Κάρολος ο Ευγενικός (Γαλλική γλώσσα : Charles VIII de France, 30 Ιουνίου 1470 - 7 Απριλίου 1498) ήταν μονάρχης του Οίκου των Βαλουά, βασιλιάς της Γαλλίας (1483 - 1498). Διαδέχτηκε τον πατέρα του Λουδοβίκο ΙΑ' σε ηλικία 13 ετών. Μητέρα του ήταν η Καρλόττα της Σαβοΐας. Την αντιβασιλεία ανέλαβε η μεγαλύτερη αδελφή του Άννα και ο σύζυγος της Πέτρος Β΄ του Μπουρμπόν, ο ίδιος ανέλαβε την προσωπική διακυβέρνηση σε ηλικία 21 έτους (1491). Την εποχή της αντιβασιλείας της αδελφής του σημειώθηκαν εξεγέρσεις απέναντι στην κεντρική εξουσία που έμειναν γνωστές ως "Κακός πόλεμος" (1485-1488), το αποτέλεσμα ήταν μεγάλη νίκη για τη βασιλική εξουσία.
Πρώτα χρόνια
Οι νονοί του μικρού Καρόλου ήταν ο Κάρολος Β΄ του Μπουρμπόν από τον οποίο πήρε το όνομα του, η Ιωάννα της Γαλλίας (1435-1482) και ο έφηβος Εδουάρδος του Ουεστμίνστερ γιος του Ερρίκου ΣΤ΄ της Αγγλίας που βρισκόταν τότε εξόριστος στη Γαλλία. Ο μικρός Κάρολος διαδέχθηκε στον θρόνο τον πατέρα του σε ηλικία 13 ετών και με ασθενή υγεία (30 Αυγούστου 1483). Οι σύγχρονοι με την εποχή του ιστορικοί τον περιγράφουν σαν ευχάριστο χαρακτήρα αλλά ακατάλληλο για τις κρατικές υποθέσεις. Σύμφωνα με τη διαθήκη του πατέρα του την αντιβασιλεία θα εξασκούσε η μεγαλύτερη αδελφή του Άννα που ο Λουδοβίκος ΙΑ΄ τη θεωρούσε ως "η λιγότερο τρελή γυναίκα στη Γαλλία", κυβέρνησε με τον σύζυγο της Πέτρο ως το 1491.
Γάμος
Η γαμήλια τελετή ανάμεσα στον Κάρολο και την Άννα της Βρετάνης έγινε τον Δεκέμβριο του 1491 στο Κάστρο του Λανζαί, η 14χρονη Άννα δυσαρεστημένη από τον γάμο έφτασε με μια συνοδεία με 2 κρεβάτια. Ο γάμος έφερε ωστόσο μιά ανεξαρτησία στον Κάρολο που κατάφερε να ασχοληθεί με τις προσωπικές του υποθέσεις, η Άννα ζούσε στο Κάστρο του Κλο-Λυσέ στο Αμπουάζ. Η ακύρωση του πρώτου του γάμου με τη Μαργαρίτα της Αυστρίας θα έπρεπε να είχε σαν συνέπεια την επιστροφή της νύφης στην οικογένεια της. Ο Κάρολος Η΄ το αρνήθηκε αρχικά ωστόσο, αργότερα επέστρεψε στην οικογένεια της με την προίκα της (1493), ο ίδιος κράτησε το Δουκάτο της Βουργουνδίας σύμφωνα με τη "Συνθήκη του Σενλίς". Στην αυλή του βασιλιά συγκεντρώθηκε ένας μεγάλος κύκλος από ποιητές, ο σημαντικότερος από αυτούς ήταν ο Πάμπλιο Φαύστο Αντρελίνι από τη Φορλί που διέδωσε την Αναγέννηση στη Γαλλία. Σε ένα προσκύνημα στα οστά του πατέρα του παρατήρησε το Όρος Αιγκύγ και διέταξε τον Αντουάν Ντεβύλ να ανέβει στην κορυφή, την τεχνική αλπική αναρρίχηση κατέγραψε αργότερα ο Φρανσουά Ραμπελαί.
Ιταλικοί πόλεμοι
Με στόχο την προστασία της Γαλλίας από εξωτερικές επιθέσεις ο Κάρολος υπέγραψε με τον αυτοκράτορα Μαξιμιλιανό Α΄ τη "Συνθήκη της Βαρκελώνης" (19 Ιανουαρίου 1493). Είχε προηγηθεί η "Συνθήκη του Ετάμπ" με τους Άγγλους (3 Νοεμβρίου 1492), εξασφάλισε την ουδετερότητα τους με μεγάλες παραχωρήσεις. Ο Ερρίκος Η΄ της Αγγλίας τον ανάγκασε να αποσύρει τη στήριξη του στον σφετεριστή Πέρκιν Γουόρμπεκ, έστειλε αποστολή να πολιορκήσει τη Βουλώνη. Δαπάνησε όλους τους Γαλλικούς πόρους στη δημιουργία ενός μεγάλου στρατού, περιείχε ένα από τα πρώτα πολιορκητικά τρένα με πυροβολικό. Ο Πάπας Ιννοκέντιος Η΄ (1484–1492) που βρισκόταν σε εχθρότητα με τον Φερδινάνδο Α΄ της Νεαπόλεως πρόσφερε το Βασίλειο της Νεαπόλεως στον Κάρολο Η΄, είχε διεκδικήσεις από τη γιαγιά του Μαρία του Ανζού. Την πολιτική των επεμβάσεων στα Ιταλικά κράτη συνέχισε ο διάδοχος του Πάπας Αλέξανδρος ΣΤ΄ (1492–1503) που ήθελε να ιδρύσει ένα νέο ανεξάρτητο κράτος στην κεντρική Ιταλία. Το νέο κράτος θα είχε ανταπόκριση στο Μιλάνο περισσότερο από όλα τα υπόλοιπα Ιταλικά κράτη. Ο ηγεμόνας του Μιλάνου Λουδοβίκος Σφόρτσα κάλεσε σε βοήθεια τον Κάρολο Η΄ (1493). Ο Φερδινάνδος Α΄ πέθανε (25 Ιανουαρίου 1494), ο γιος και διάδοχος του Αλφόνσος Β΄ της Νεαπόλεως διεκδίκησε το Δουκάτο του Μιλάνου. Ο Αλφόνσος Β΄ πίεσε τον Κάρολο Η΄ να καταλάβει το Μιλάνο με στρατό. Ο Κάρολος Η΄ πίστεψε ότι είναι ικανός να καταλάβει τη Νάπολη και αποφάσισε να επιτεθεί στην Ιταλία.
Η εισβολή του Καρόλου Η΄ στην Ιταλία τον Σεπτέμβριο του 1494 ήταν πολύ μελανή για την ιστορία της χώρας, έφτασε με 25.000 άνδρες ανάμεσα στους οποίους 8.000 Ελβετοί μισθοφόροι. Έφτασε πρώτα στην Παβία (21 Οκτωβρίου 1494), κατόπιν μπήκε στην Πίζα (8 Νοεμβρίου 1494), υπέταξε τη Φλωρεντία και βάδισε νότια. Έφτασε στη Νάπολη (22 Φεβρουαρίου 1495), την κατέλαβε χωρίς πολιορκία, έστειλε εξορία τον Αλφόνσο και στέφτηκε βασιλιάς της Νεαπόλεως. Πολλοί στη Δημοκρατία της Φλωρεντίας θεωρούσαν την παρουσία του Γάλλου βασιλιά και του στρατού του σαν θεία αποστολή. Ο θρησκευτικός ηγέτης Τζιρόλαμο Σαβοναρόλα πίστευε ότι τον έστειλε ο θεός για να εξαφανίσει τη μεγάλη διαφθορά στην πόλη, η Φλωρεντία έγινε το επίκεντρο για την αναγέννηση της εκκλησίας. Ο πάπας Αλέξανδρος Β΄ που φοβήθηκε την επέμβαση του Γάλλου βασιλιά στα Παπικά Κράτη, συγκρούστηκε σκληρά με τον Σαβοναρόλα, τον κατηγόρησε ως αιρετικό και τον εκτέλεσε. Η μεγάλη Γαλλική δύναμη στην Ιταλική χερσόνησο ανησύχησε μεγάλους τοπικούς ηγέτες όπως ο πάπας και ο Λουδοβίκος Σφόρτσα, δημιούργησαν έναν μεγάλο αντι-Γαλλικό συνασπισμό τη "Λίγκα της Βενετίας" (31 Μαρτίου 1495). Συμμετείχαν όλα τα βόρεια Ιταλικά κράτη όπως το Δουκάτο του Μιλάνου, η Δημοκρατία της Βενετίας, το Δουκάτο της Μάντοβας, η Δημοκρατία της Φλωρεντίας, η Ισπανία και η Αγία Ρωμαϊκή Αυτοκρατορία, αποφάσισαν να παγιδεύσουν τον Κάρολο Η΄ ώστε να μην επιστρέψει στη Γαλλία. Η Λίγκα δεν κατάφερε ωστόσο τον Ιούλιο του 1495 να εμποδίσει τον Κάρολο Η΄ να φύγει από την Ιταλία. Έχασαν 2.000 άνδρες, ο Κάρολος Η΄ έχασε όλα τα λάφυρα που είχε κερδίσει αλλά επέστρεψε στην πατρίδα του. Οι λίγες φρουρές που είχε αφήσει ο Κάρολος Η΄ στη Νάπολη υποτάχθηκαν σύντομα από δυνάμεις που έστειλε ο Φερδινάνδος Β΄ της Αραγωνίας (7 Ιουλίου 1495). Τα επόμενα χρόνια ο Κάρολος Η΄ προσπάθησε να ανασυγκροτήσει τον στρατό του για νέα εισβολή στην Ιταλία αλλά δεν μπόρεσε χάρη στα μεγάλα του χρέη.
Θάνατος
Ο Κάρολος Η΄ πέθανε από ατύχημα περίπου δυόμιση χρόνια μετά την επιστροφή του στη Γαλλία, ενώ βιαζόταν να παρακολουθήσει ένα παιχνίδι τένις χτύπησε με δύναμη το κεφάλι του σε ένα υπέρθυρο του πύργου του Αμπουάζ. Με την επιστροφή του από το παιχνίδι στις 2 τα μεσάνυχτα έπεσε σε κόμμα και πέθανε 9 ώρες αργότερα. Ο Κάρολος Η΄ άφησε το βασίλειο της Γαλλίας καταχρεωμένο και διαλυμένο, μπόρεσε ωστόσο να αφήσει πολλά Γαλλικά στοιχεία στην Ιταλική Αναγέννηση. Τα παιδιά του πέθαναν όλα σε βρεφική ηλικία πριν από τον ίδιο και τον διαδέχθηκε ο δεύτερος ξάδελφος του Λουδοβίκος Β΄ της Γαλλίας. Η Άννα επέστρεψε στη Βρετάνη και προσπάθησε ξανά να κάνει το Δουκάτο ανεξάρτητο από το Γαλλικό στέμμα. Ο Λουδοβίκος Β΄ σαν αντίδραση χώρισε την άτεκνη σύζυγο του Ιωάννα της Γαλλίας (1464-1505) και παντρεύτηκε την Άννα.
Οικογένεια
Με τη σύζυγο του Άννα της Βρετάνης απέκτησε :
Στην τηλεοπτική σειρά του 2011 "Βοργίας" τον Κάρολο Η΄ υποδύεται ο Γάλλος ηθοποιός Μιτσέλ Μιλέρ, στο Γαλλο-Γερμανικό δράμα "Βοργίας" ο Σίμον Λαρβαρόν. Σύμφωνα με την υπόθεση του έργου έπαιζε τένις με τον Καίσαρα Βοργία, όταν άφηνε το παιχνίδι χτύπησε με δύναμη το κεφάλι του στο υπέρθυρο μιάς πόρτας.
Πηγές
Κατηγορία:Βασιλείς της Γαλλίας Κατηγορία:Βασιλείς της Νεαπόλεως Κατηγορία:Οίκος των Βαλουά Κατηγορία:Επίτιμοι βασιλείς της Ιερουσαλήμ Κατηγορία:Δούκες της Βρετάνης
Συστήματα επεξεργασίας συναλλαγών
Ένα σύστημα επεξεργασίας συναλλαγών αποτελεί ένα τύπο πληροφοριακού συστήματος. Τα συστήματα επεξεργασίας συναλλαγών συλλέγουν, αποθηκεύουν, τροποποιούν και ανακτούν τις συναλλαγές ενός οργανισμού.
Μια συναλλαγή είναι ένα γεγονός που δημιουργεί και τροποποιεί δεδομένα, τα οποία αποθηκεύονται τελικά σε ένα πληροφοριακό σύστημα. Για να θεωρηθεί επαρκές ένα σύστημα επεξεργασίας συναλλαγών θα πρέπει να πληροί τις προϋποθέσεις των κριτηρίων ACID. Η ουσία ενός λογισμικού συναλλαγών είναι ότι διαχειρίζεται δεδομένα, τα οποία πρέπει να αφεθούν σε μία "συνεκτική κατάσταση" (consistent state). Για παράδειγμα, εάν γίνεται μια ηλεκτρονική πληρωμή, το ποσό θα πρέπει ταυτόχρονα να αποσύρεται από τον ένα λογαριασμό και να προστίθεται στον άλλον - δε μπορεί να ολοκληρωθεί μόνο το ένα από αυτά βήματα, πρέπει είτε και τα δύο να υφίστανται, είτε κανένα. Σε περίπτωση αποτυχίας της ολοκλήρωσης μιας συναλλαγής, η μερικώς εκτελεσμένη συναλλαγή πρέπει να ακυρωθεί από το σύστημα επεξεργασίας συναλλαγών. Αυτή η "ακεραιότητα" πρέπει προφανώς να παρέχεται και για την επεξεργασία δέσμης συναλλαγών. Και είναι βέβαια ιδιαίτερα σημαντική για τις συναλλαγές στο διαδίκτυο. Για παράδειγμα, εάν το σύστημα κράτησης αεροπορικών θέσεων χρησιμοποείται από πολλά γραφεία ταξιδίων, μετά την αναζήτηση μιας θέσης, τα δεδομένα κράτησης της πρέπει να κλειδώνονται μέχρι η κράτηση αυτή να γίνει, διαφορετικά κάποιος άλλος χρήστης μπορεί να έχει την εντύπωση ότι η θέση εξακολουθεί να είναι ελεύθερη, ενώ στην πραγματικότητα αυτή έχει δεσμευτεί εκείνη τη στιγμή. Χωρίς την κατάλληλη παρακολούθηση της συναλλαγής, μπορούν να προκύψουν διπλές κρατήσεις. Άλλες λειτουργίες παρακολούθησης συναλλαγών συμπεριλαμβάνουν ανίχνευση και άρση "αδιέξοδου" (τα αδιέξοδα μπορούν να είναι αναπόφευκτα σε ορισμένες περιπτώσεις αλληλεξαρτώμενων δεδομένων) και χρήση μεθόδων "ημερολογίου συναλλαγών"...
Η επεξεργασία των συναλλαγών δεν γίνεται μόνον από τις αντίστοιχες εφαρμογές. Το «ημερολογιακό σύστημα αρχείων» που εμπεριέχεται στο λειτουργικά συστήματα AIX UNIX της IBM, χρησιμοποιεί παρόμοιες τεχνικές για να διατηρήσει την ακεραιότητα του συστήματος αρχειοθέτησης, συμπεριλαμβανομένου ενός "ημερολογίου γεγονότων".
Επεξεργασία δέσμης
Η επεξεργασία δέσμης (batch processing) είναι μια μορφή επεξεργασίας συναλλαγών. Η επεξεργασία δέσμης εμπεριέχει την επεξεργασία πολλαπλών συναλλαγών ταυτόχρονα. Τα αποτελέσματα από κάθε συναλλαγή δεν είναι αμέσως διαθέσιμα όταν εισάγεται η συναλλαγή, υπάρχει μία χρονική καθυστέρηση. Οι συναλλαγές συγκεντρώνονται στη διάρκεια μιας περιόδου (ας πούμε μιας ημέρας) και οι αντίστοιχες ενημερώσεις γίνονται μετά το πέρας της εργάσιμης ημέρας.
Επεξεργασία σε Πραγματικό χρόνο και Επεξεργασία δέσμης
Υπάρχει ένας αριθμός διαφορών μεταξύ της επεξεργασίας σε πραγματικό χρόνο και της επεξεργασίας δέσμης. Αυτά υπογραμμίζονται παρακάτω:
Άμεση ανταπόκριση
Η καλή και ταχεία απόδοση του συστήματος και ο γρήγορος χρόνο ανταπόκρισης είναι κρίσιμες παράμετροι. Οι επιχειρήσεις δεν μπορούν να έχουν πελάτες που να περιμένουν να ανταποκριθεί το σύστημα επεξεργασίας συναλλαγών. Ο χρόνος ολοκλήρωσης από την εισαγωγή της συναλλαγής μέχρι την παραγωγή του αποτελέσματος πρέπει να είναι κάποια δευτερόλεπτα ή και λιγότερο.
Αξιοπιστία
Πολλοί οργανισμοί εξαρτώνται σε μεγάλο βαθμό από τα συστήματα της επεξεργασίας συναλλαγών. Μία βλάβη θα διακόψει λειτουργίες ή μπορεί ακόμη να σταματήσει την επιχείρηση. Για να είναι ένα σύστημα επεξεργασίας συναλλαγών αποτελεσματικό, πρέπει το ποσοστό αποτυχίας του να είναι πάρα πολύ χαμηλό. Αν ένα σύστημα επεξεργασίας συναλλαγών αστοχήσει, θα πρέπει να είναι δυνατή μια γρήγορη και ακριβής επιστροφή σε καθεστώς λειτουργίας (recovery). Αυτό κάνει απαραίτητο τον καλό σχεδιασμό και της δημιουργίας αντιγράφων ασφαλείας (back up) και των διαδικασιών ανάκτησης της προηγούμενης κατάστασης.
Σταθερότητα
Ένα σύστημα επεξεργασίας συναλλαγών θέλει κάθε συναλλαγή να γίνεται αντικείμενο επεξεργασίας με τον ίδιο τρόπο, ανεξάρτητα από τον χρήστη του συστήματος, τον πελάτη ή τη χρονική στιγμή. Αν τα συστήματα επεξεργασίας συναλλαγών ήταν "ευέλικτα", θα άφηναν δυνατότητες για όχι προτυποιημένες λειτουργίες. Για παράδειγμα, μια εμπορική αεροπορική εταιρεία πρέπει να δέχεται συνεχώς κρατήσεις αεροπορικών θέσεων από μία σειρά από ταξιδιωτικούς πράκτορες. Το να δέχεται διαφορετικά δεδομένα συναλλαγής από διαφορετικούς ταξιδιωτικούς πράκτορες θα ήταν ένα πρόβλημα.
Ελεγχόμενη επεξεργασία
Η επεξεργασία των δεδομένων σε ένα σύστημα επεξεργασίας συναλλαγών πρέπει να υποστηρίζει τις λειτουργίες ενός οργανισμού. Για παράδειγμα, αν ένας οργανισμός κατανέμει ρόλους και ευθύνες σε συγκεκριμένους εργαζόμενους, τότε το σύστημα επεξεργασίας συναλλαγών πρέπει να επιβάλλει και να διατηρεί αυτήν την απαίτηση.
Μονιμότητα
Όταν μία συναλλαγή ολοκληρωθεί επιτυχημένα, η "κατάστασή" (state) που διαμορφώνεται "επιβιώνει" σε όλες τις μετέπειτα περιπτώσεις αστοχίας του συστήματος.
Συγχρονισμός
Εξασφαλίζει ότι δεν μπορούν δύο χρήστες να αλλάζουν τα ίδια δεδομένα την ίδια στιγμή. Αυτό σημαίνει ότι δεν μπορεί ένας χρήστης να αλλάξει ένα τμήμα δεδομένων, πριν ο άλλος χρήστης τελειώσει με αυτό. Για παράδειγμα, εάν ένας ταξιδιωτικός πράκτορας ξεκινήσει τη διαδικασία δέσμευσης της τελευταίας θέσης σε μια αεροπορική πτήση, τότε κάποιος άλλος πράκτορας δε μπορεί να πει σε κάποιον άλλο επιβάτη ότι υπάρχει διαθέσιμη θέση σε αυτή την πτήση.
Αποθήκευση και ανάκτηση
Η αποθήκευση και η ανάκτηση πληροφοριών από ένα σύστημα επεξεργασίας συναλλαγών πρέπει να είναι αποδοτική και αποτελεσματική. Τα δεδομένα αποθηκεύονται σε "αποθήκες" δεδομένων (warehouses) ή βάσεις δεδομένων και το σύστημα πρέπει να είναι καλά σχεδιασμένο για να προβλέπει σαφείς και αξιόπιστες διαδικασίες δημιουργίας αντιγράφων ασφαλείας και επιστροφής στην ορθή λειτουργία (μετά από αστοχίες).
Βάσεις δεδομένων και αρχεία
Η αποθήκευση και η ανάκτηση πρέπει να είναι ακριβής, διότι χρησιμοποιείται συνεχώς. Μία βάση δεδομένων είναι μία συλλογή από οργανωμένα δεδομένα σε τάξη, στην οποία αποθηκεύονται τα λογιστικά αρχεία και τα αρχεία κινήσεων. Οι βάσεις δεδομένων έχουν την λογική να προστατεύουν τα ευαίσθητα δεδομένα τους. Για το λόγο αυτό, συνήθως, παρέχουν περιορισμένη πρόσβαση σε συγκεκριμένα δεδομένα. Οι βάσεις δεδομένων είναι σχεδιασμένες με τη χρήση ιεραρχικών, δικτυακών ή σχεσιακών δομών. Κάθε δομή είναι αποτελεσματική με τον δικό της τρόπο.
Σε ένα σύστημα επεξεργασίας συναλλαγών υπάρχουν πέντε διαφορετικοί τύποι αρχείων. Το σύστημα επεξεργασίας συναλλαγών χρησιμοποιεί τα παρακάτω αρχεία για να αποθηκεύσει και να οργανώσει τα δεδομένα συναλλαγής του:
Αποθήκη δεδομένων
Μια αποθήκη δεδομένων είναι μία βάση δεδομένων που συλλέγει πληροφορίες από διαφορετικές πηγές. Όταν αυτές συγκεντρώνονται σε συναλλαγές σε πραγματικό χρόνο, μπορούν να χρησιμοποιηθούν για ανάλυση αποτελεσματικά, εάν είναι αποθηκευμένες σε μία αποθήκη δεδομένων. Παρέχει δεδομένα, τα οποία είναι παγιωμένα, θεματικά προσανατολισμένα, ιστορικά και μόνο για ανάγνωση:
Διαδικασίες δημιουργίας αντιγράφων ασφαλείας
Επειδή οι επιχειρησιακοί οργανισμοί έχουν γίνει πολύ εξαρτώμενοι από τα συστήματα επεξεργασίας συναλλαγών, μία κατάρρευση του συστήματος μπορεί να σταματήσει την κανονική ρουτίνα της επιχείρησης, και κατά συνέπεια να σταματήσουν οι λειτουργίες της για συγκεκριμένη ποσότητα χρόνου. Για την πρόβλεψη της απώλειας δεδομένων και την ελαχιστοποίηση διαταράξεων, κατά τη κατάρρευση ενός συστήματος επεξεργασίας συναλλαγών, έχουν τεθεί σε χρήση μία καλοσχεδιασμένη δημιουργία αντιγράφων ασφαλείας και μία διαδικασία ανάκτησης. Η διαδικασία ανάκτηση μπορεί να επανακτήσει το σύστημα όταν αυτό πέφτει.
Διαδικασία ανάκτησης
Ένα σύστημα επεξεργασίας συναλλαγών μπορεί να αποτύχει για πολλούς λόγους. Αυτοί οι λόγοι μπορεί να περιλαμβάνουν αποτυχία του συστήματος, ανθρώπινα λάθη, αποτυχία υλικού υπολογιστή, λανθασμένα ή αναξιόπιστα γεγονότα, ιούς ηλεκτρονικών υπολογιστών, λάθη εφαρμογών λογισμικού ή ακόμη, φυσικές ή ανθρώπινες καταστροφές. Επειδή δεν είναι δυνατό να προβλεφθούν όλες οι αποτυχίες των συστημάτων επεξεργασίας συναλλαγών, αυτά πρέπει να είναι ικανά να αντεπεξέλθουν σε αυτές. Το σύστημα επεξεργασίας συναλλαγών πρέπει να μπορεί να ανιχνεύει και να διορθώνει λάθη, όταν αυτά προκύπτουν. Ένα σύστημα επεξεργασίας συναλλαγών θα προχωρήσει σε ανάκτηση της βάσης δεδομένων για να αντεπεξέλθει, όταν το σύστημα αποτύχει. Συμπεριλαμβάνει τη δημιουργία αντιγράφων ασφαλείας, το ημερολόγιο γεγονότων, το σημείο ελέγχου και τη διαχείριση της ανάκτησης.
Αν ο έλεγχος σημείου διακοπεί και η ανάκτηση είναι απαραίτητη, τότε το σύστημα βάσης δεδομένων πρέπει να ξεκινήσει την ανάκτηση από ένα προηγούμενο επιτυχημένο σημείο ελέγχου. Η δημιουργία σημείου ελέγχου μπορεί να είναι είτε συνεπής ως προς τη συναλλαγή είτε ασυνεπής ( καλείται επίσης και ασαφής δημιουργία σημείου ελέγχου ). Η συνεπής δημιουργία σημείου ελέγχου παράγει μία επίμονη εικόνα της βάσης δεδομένων, η οποία δεν επαρκεί για να πραγματοποιήσει επαναφορά της κατάστασης της βάσης δεδομένων. Για την πραγματοποίηση της βάσης δεδομένων, χρειάζεται επιπρόσθετη πληροφόρηση, που τυπικά βρίσκεται στις καταχωρήσεις συναλλαγών. Η συνεπής δημιουργία σημείου ελέγχου των συναλλαγών αναφέρεται σε μία συνεπή βάση δεδομένων, η οποία δεν περιέχει απαραίτητα όλες τις τελευταίες πραγματοποιούμενες συναλλαγές, αλλά όλες τις μετατροπές που έγιναν από τις συναλλαγές. Οι μετατροπές αυτές διαπράχθηκαν τη στιγμή, που ξεκίνησε η δημιουργία ελέγχου, δηλαδή είναι πλήρως της παρούσης. Μία μη συνεπής συναλλαγή αναφέρεται σε ένα σημείο ελέγχου, το οποίο δεν είναι απαραίτητα μία συνεπής βάση δεδομένων και δε μπορεί να ανακτηθεί σε ένα, χωρίς όλα τα καταχωρημένα αρχεία που έχουν παραχθεί για ανοιχτές συναλλαγές, που βρίσκονται στο σημείο ελέγχου. Ανάλογα με τον τύπο διαχείρισης της βάσης δεδομένων, εφαρμόζεται ένα σημείο ελέγχου που μπορεί να ενσωματώνει τους δείκτες ή τις σελίδες αποθήκευσης (δεδομένα του χρήστη) ή και τα δύο. Εάν δεν περιλαμβάνονται δείκτες μέσα στο σημείο ελέγχου, αυτοί πρέπει να δημιουργούνται όταν η βάση δεδομένων αποκαθίσταται από την εικόνα του σημείου ελέγχου. Ανάλογα με το είδος αποτυχίας του συστήματος μπορεί να υπάρχουν δυο διαφορετικές διαδικασίες που χρησιμοποιούνται. Γενικά, οι διαδικασίες συμπεριλαμβάνουν την αποκατάσταση των δεδομένων, που έχουν συλλεχθεί από ένα αντίγραφο ασφαλείας συσκευής και στη συνέχεια την επανεκτέλεση της επεξεργασίας των συναλλαγών. Δύο τύποι ανάκτησης είναι η προς τα πίσω ανάκτηση και η προς τα εμπρός ανάκτηση:
Τύποι διαδικασιών δημιουργίας αντιγράφων ασφαλείας
Από τον παππού προς τον πατέρα προς τον γιο και κατά μέρους δημιουργία αντιγράφων ασφαλείας
Από τον παππού προς τον πατέρα προς τον γιο
Αυτή η διαδικασία αναφέρεται τουλάχιστον στις τελευταίες τρεις γενιές των αντιγράφων ασφαλείας των κύριων αρχείων. Κατά συνέπεια, το πιο πρόσφατο αντίγραφο ασφαλείας είναι ο γιος και το παλαιότερο αντίγραφο ασφαλείας είναι ο παππούς. Συνήθως, χρησιμοποιούνται για ένα σύστημα επεξεργασίας συναλλαγών με μαγνητική ταινία. Εάν το σύστημα αποτύχει κατά την διάρκεια της εκτέλεσης μιας δέσμης, το κύριο αρχείο αναδημιουργείται χρησιμοποιώντας το αντίγραφο ασφαλείας του γιου και στη συνέχεια γίνεται επανεκκίνηση της δέσμης. Ωστόσο, εάν το αντίγραφο ασφαλείας-γιος αποτύχει, είναι αλλοιωμένο ή κατεστραμμένο, τότε είναι απαραίτητη η επόμενη γενιά αντιγράφων ασφαλείας-πατέρας. Ομοίως, εάν αυτό αποτύχει, τότε είναι απαραίτητη η επόμενη γενιά αντιγράφων ασφαλείας (παππούς). Φυσικά, όσο παλαιότερη είναι η γενιά, τόσα περισσότερα δεδομένα μπορεί να είναι εκτός ημερομηνίας. Οι οργανισμοί μπορούν να έχουν μέχρι και είκοσι γενιές αντιγράφων ασφαλείας.
Κατά μέρους αντίγραφα ασφαλείας
Αυτό συμβαίνει μόνο όταν από μέρη από το κύριο αρχείο έχουν δημιουργηθεί αντίγραφα ασφαλείας. Το κύριο αρχείο υποστηρίζεται, συνήθως, από μαγνητική ταινία, σε τακτά διαστήματα, ημερήσια, εβδομαδιαία ή μηνιαία. Ολοκληρωμένες συναλλαγές από την τελευταία δημιουργία αντιγράφων ασφαλείας αποθηκεύονται ξεχωριστά και καλούνται ημερολόγια γεγονότων ή ημερολόγια αρχείων. Το κύριο αρχείο μπορεί να αναδημιουργηθεί από το ημερολόγιο αρχείων με την εφεδρική ταινία αν το σύστημα αποτύχει.
Ενημέρωση σε μία δέσμη
Η ενημέρωση μιας δέσμης απαιτεί διαδοχική πρόσβαση (sequential access) επειδή χρησιμοποιεί μία μαγνητική ταινία και αυτός είναι ο μόνος τρόπος να έχει πρόσβαση σε δεδομένα. Μία δέσμη θα αρχίσει από την αρχή μιας ταινίας και θα τη διαβάσει κατά τη σειρά αποθήκευσης• είναι πολύ χρονοβόρο να εντοπίσει συγκεκριμένες συναλλαγές.
Ενημέρωση σε πραγματικό χρόνο
Αυτή είναι η άμεση επεξεργασία των δεδομένων. Παρέχει άμεση επιβεβαίωση της συναλλαγής. Αυτό περιλαμβάνει μία μεγάλη ποσότητα από χρήστες, οι οποίοι εκτελούν ταυτόχρονα συναλλαγές, για να αλλάξουν τα δεδομένα. Λόγω των τεχνολογικών εξελίξεων (όπως η αύξηση της ταχύτητας μετάδοσης των δεδομένων και το μεγαλύτερο εύρος ζώνης), είναι δυνατή η ενημέρωση σε πραγματικό χρόνο. Τα βήματα σε πραγματικό χρόνο ενημέρωσης περιλαμβάνουν την αποστολή στοιχείων για τις συναλλαγές σε μία σε απευθείας σύνδεση βάση δεδομένων, σε ένα κύριο αρχείο. Το άτομο που παρέχει πληροφορίες είναι συνήθως σε θέση να βοηθήσει με τη διόρθωση των σφαλμάτων και λαμβάνει την επιβεβαίωση από την ολοκλήρωση της συναλλαγής.
Η ενημέρωση σε πραγματικό χρόνο χρησιμοποιεί την άμεση πρόσβαση στα δεδομένα (direct access). Αυτό προκύπτει όταν τα δεδομένα είναι προσβάσιμα, χωρίς την πρόσβαση σε δεδομένα προηγούμενων στοιχείων. Η συσκευή αποθήκευσης αποθηκεύει δεδομένα σε μία συγκεκριμένη τοποθεσία, βασισμένη σε μία μαθηματική διαδικασία. Αυτή θα υπολογίζεται στη συνέχεια, για να βρει μία κατά προσέγγιση τοποθεσία των δεδομένων. Εάν τα δεδομένα δεν έχουν βρεθεί στη θέση αυτή, θα τα αναζητήσει μέσα από διαδοχικές θέσεις μέχρι να βρεθούν.
Η τεχνολογική πληροφόρηση, που χρησιμοποιείται μπορεί να είναι δευτερογενές μέσο αποθήκευσης, που μπορεί να αποθηκεύει μεγάλες ποσότητες δεδομένων και να παρέχει γρήγορη πρόσβαση τοιουτοτρόπως η κοινή χρήση του μαγνητικού δίσκου.
Εξωτερικοί σύνδεσμοι
Κατηγορία:Επεξεργασία συναλλαγών
Πρεσιάνος Α΄ της Βουλγαρίας
Ο Πρεσιάνος (βουλγαρικά: Пресиян, Персиян, Пресиан) ήταν Χάνος της Βουλγαρίας από το 836 ως το 852 μ.Χ. Κυβέρνησε κατά τη διάρκεια μιας επέκτασης της Βουλγαρικής Αυτοκρατορίας στη Μακεδονία.
Προέλευση
Οι βυζαντινές πηγές αναφέρουν ότι ο Πρεσιάν ήταν γιος του Ζβίνιτσα (Ζβηνιτζής), ο οποίος ήταν γιος του Ομουρτάγ. Σε πολλές παλαιότερες μελέτες ο Πρεσιάν ταυτίζεται με τον βραχύβιο προκάτοχό του, Μαλαμίρ, και είναι διαδεδομένο ότι αυτός ο ενιαίος χαρακτήρας επέζησε μέχρι την δεκαετία του 850, ως ο άμεσος προκάτοχος του Βόρη Α΄. Αυτό είναι πολύ απίθανο, καθώς για τον Μαλαμίρ πιστοποιείται ότι τον διαδέχθηκε ο ανιψιός του (ο γιος του αδερφού του, Ζβίνιτσα), ενώ ο πατέρας του Βόρη Α΄, Πρεσιάν, προηγήθηκε του πρώτου. Ο Ζλατάρσκι επίλυσε τα προβλήματα των αποσπασματικών πηγών, προσδιορίζοντας ότι ο ανώνυμος ανιψιός και διάδοχός του ήταν ο Πρεσιάν, και ο Βόρης ο τελευταίος γιος του.
Τον 17ο αιώνα η συλλογή των Βουλγάρων του Βόλγα, Τζαφάρ Ταρίχ (αμφισβητούμενης γνησιότητας), αναφέρει τον Μπιρντζιχάν (δηλαδή τον Πρεσιάν) ως γιο του Σαμπάνσα (δηλαδή του Ζβίνιτσα). Ίσως αυτή η πληροφορία στήριξε την ερμηνεία για την καταγωγή του, η οποία τώρα κυριαρχεί στη βουλγαρική ιστοριογραφία.
Σύγκρουση με τη Σερβία και το Βυζάντιο
μικρογραφία| Έκτη πλάκα της επιγραφής του Πρεσιάν, Αρχαιολογικό Μουσείο [[Φίλιπποι|Φιλίππων, Ελλάδα. ]] Ο Πρεσιάν μπορεί να ήταν νέος και άπειρος κατά τη στιγμή της ανάρρησης, και οι κρατικές υποθέσεις κυριαρχούνταν από τον υπουργό (Καβχάν) Ισμπούλ, όπως και κατά τη βασιλεία του ανιψιού του Πρεσιάν, Μαλαμίρ. Σύντομα μετά την άνοδο του Πρεσιάν στην εξουσία, οι Σλάβοι στην περιοχή της Θεσσαλονίκης επαναστάτησαν εναντίον της Βυζαντινής Αυτοκρατορίας το 837. Ο αυτοκράτορας Θεόφιλος ζήτησε βουλγαρική υποστήριξη στην αντιμετώπιση της εξέγερσης, αλλά ταυτόχρονα έστειλε τον στόλο μέσω του δέλτα του Δούναβη προκειμένου να αναλάβει τον μυστικό επαναπατρισμό ορισμένων από τους Βυζαντινούς αιχμαλώτους που εγκαταστάθηκαν στην υπερπαραδουνάβια Βουλγαρία από τον Κρούμο και τον Ομουρτάγ. αριστερά|μικρογραφία|Η Βουλγαρία υπό τον Πρεσιάν Σε αντίποινα ο Ισμπούλ εκστράτευσε κατά μήκος των ακτών του Αιγαίου στη Θράκη και τη Μακεδονία και κατέλαβε την πόλη των Φιλίππων, όπου έστησε μια σωζόμενη μνημειακή επιγραφή που βρίσκεται σε τοπική εκκλησία. Η εκστρατεία του Ισμπούλ μπορεί να είχε ως αποτέλεσμα τη δημιουργία της βουλγαρικής επικυριαρχίας πάνω στη σλαβική φυλή των Σμολιάνι.
Η βασιλεία του Πρεσιάν συμπίπτει με την επέκταση της βουλγαρικής εξουσίας πάνω στις σλαβικές φυλές μέσα και γύρω από τη Μακεδονία. Είναι γνωστό ότι οι Σέρβοι και Βούλγαροι ζούσαν ειρηνικά μέχρι την εισβολή του 839 (τα τελευταία χρόνια του Θεόφιλου). Ο Βλαστίμιρ, Κνεζ της Σερβίας, ένωσε αρκετές σερβικές φυλές, και ο αυτοκράτορας Θεόφιλος (κυβέρνησε το 829-842) χορήγησε στους Σέρβους ανεξαρτησία. Έτσι, οι Σέρβοι αναγνώρισαν την ονομαστική επικυριαρχία του Αυτοκράτορα. Η προσάρτηση της δυτικής Μακεδονίας από τους Βούλγαρους άλλαξε τη πολιτική κατάσταση, και ο Μαλαμίρ ή ο Πρεσιάν μπορεί να είχαν δει ως απειλή την ενοποίηση των Σέρβων, και επέλεξαν να τους υποτάξουν μέσω της κατάκτησης των σλαβικών χωρών. Μια άλλη αιτία θα μπορούσε να ήταν ότι οι Βυζαντινοί ήθελαν να εκτρέψουν την προσοχή έτσι ώστε να μπορέσουν να αντιμετωπίσουν τη Σλαβική Εξέγερση στην Πελοπόννησο, που σημαίνει ότι θα είχαν στείλει τους Σέρβους να ξεκινήσουν τον πόλεμο. Ο Πρεσιάν εισέβαλε σε σερβικό έδαφος μεταξύ του 839-842. Η εισβολή οδήγησε σε τριετή πόλεμο, με νίκη του Βλαστίμιρ. Ο Πρεσιάν δεν είχε εδαφικά κέρδη, και σε μεγάλο βαθμό ηττήθηκε και έχασε πολλούς άντρες, καθώς οι Σέρβοι είχαν τακτικό πλεονέκτημα στους λόφους. Ο πόλεμος έληξε με τον θάνατο του Θεόφιλου το 842, γεγονός το οποίο απελευθέρωσε τον Βλαστίμιρ από τις υποχρεώσεις του προς τη Βυζαντινή Αυτοκρατορία.
Ο Πρεσιάν πέθανε το 852 και τον διαδέχτηκε ο γιος του Βόρις Α΄.
Τιμή
Η κορυφογραμμή Πρεσιάν στην νήσο Λίβινγκστον στα Νότια Νησιά Σέτλαντ της Ανταρκτικής ονομάζεται από τον Πρεσιάν Α΄ της Βουλγαρίας.
Πηγές
Κατηγορία:Τσάροι της Βουλγαρίας Κατηγορία:Οίκος του Κρούμου
Άρθρο
μικρογραφία|312x312εσ|Μορφή άρθρου εφημερίδας Άρθρο ονομάζεται ένα γραπτό κείμενο, συνήθως ορισμένης έκτασης, που αναφέρεται σε ένα συγκεκριμένο επίκαιρο ή ειδικό θέμα και έχει ειδησεογραφικό χαρακτήρα. Αποτελεί ανεξάρτητο κείμενο με το δικό του τίτλο και δεν χαρακτηρίζεται από μυθοπλαστικά στοιχεία. Αναφέρεται σε γεγονότα που λαμβάνουν χώρα την τρέχουσα περίοδο και αφορούν σε επιστημονικές ανακαλύψεις και δράσεις ή/και καθημερινά συμβάντα που επηρεάζουν την κοινωνική ζωή και εξέλιξη. Είναι ενταγμένο σε ένα επικοινωνιακό γλωσσικό περιβάλλον και έχει ως βασικό σκοπό την πειθώ. Πραγματεύεται θέματα της πρώτης γραμμής της επικαιρότητας, αλλά και ζητήματα ευρύτερου επιστημονικού, εγκυκλοπαιδικού καλλιτεχνικού ενδιαφέροντος, που σε κάποια στιγμή αποτέλεσαν θέμα επικαιρότητας και εξακολουθούν να απασχολούν την κοινή γνώμη. Ο αρθρογράφος προσεγγίζει το θέμα του τεκμηριωμένα, χρησιμοποιεί πολλές φορές ειδικό λεξιλόγιο και υιοθετεί το δικό του ύφος (σοβαρό, ουδέτερο, αυστηρό). Το κείμενο του άρθρου μπορεί να πλαισιώνεται από φωτογραφίες, στατιστικά στοιχεία, γραφικές παραστάσεις, συνεντεύξεις. Στις περισσότερες, επίσης, περιπτώσεις οι αρθρογράφοι αναπτύσσουν σε μια παράγραφο που προηγείται του προλόγου του άρθρου, μια συνοπτική περίληψη του θέματος που πραγματεύονται. Η έκταση των άρθρων συνήθως δεν ξεπερνά τις 5 σελίδες. Τα άρθρα προορίζονται για δημοσίευση σε πρακτικά συνεδρίων, περιοδικές εκδόσεις, ενημερωτικά δελτία ή ακόμα και σε ιστοχώρους στο διαδίκτυο με ειδησεογραφικό χαρακτήρα και είναι πάντα ενυπόγραφα.
Βασικά χαρακτηριστικά
Ένα άρθρο έχει:
Δομή
Η τυπική δομή άρθρου έχει ως εξής:
Τίτλος
Κατάλογος Κάστρων Νομού Λασιθίου
Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Λασιθίου,   είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ). Σημαντικό ρόλο στην ανεύρεση, ανασκαφή, ανάδειξη, κήρυξη ως ιστορικά διατηρητέων και τη συντήρηση των οχυρωματικών μνημείων του νομού εκτελούν οι εξής υπηρεσίες του Υπουργείου Πολιτισμού: ΚΔ΄ Εφορεία Προϊστορικών και Κλασικών Αρχαιοτήτων (ΚΔ’ ΕΠΚΑ), που έχει έδρα τον Άγιο Νικόλαο Λασιθίου και αρμοδιότητα που εκτείνεται στο Νομό Λασιθίου, η 13η Εφορεία Βυζαντινών Αρχαιοτήτων (13η ΕΒΑ), που έχει έδρα το Ηράκλειο Κρήτης και αρμοδιότητα που εκτείνεται στους Νομούς Λασιθίου και  Ηρακλείου και η Υπηρεσία Νεωτέρων Μνημείων και Τεχνικών Έργων Κρήτης (ΥΝΜΤΕ Κρήτης), που έχει έδρα το  Ηράκλειο Κρήτης και είναι αρμόδια για τους Νομούς Λασιθίου, Ηρακλείου, Ρεθύμνου και Χανίων.
Άρθρο
Δομή
1 Πρόλογος ► Εκτίθεται το θέμα ή η προβληματική του.
Κατάλογος Κάστρων Νομού Λασιθίου
Αναφορές
Κατηγορία:Κατάλογοι που αφορούν την Ελλάδα  Καστρα
Άρθρο
Δομή
3 Επίλογος ► Συμπυκνωμένη θεώρηση των θέσεων του κύριου θέματος.
Βιβλιογραφία
Κατηγορία:Δημοσιογραφία Κατηγορία:Τύπος Κατηγορία:Γραφή
Ευρωπαϊκός καύσωνας 2023
Το 2023, η Ευρώπη έχει επηρεαστεί από έντονα κύματα καύσωνα. Το πιο σημαντικό μέχρι στιγμής είναι ότι το συνεχιζόμενο ονομαζόμενο κύμα καύσωνα, ο επονομαζόμενος αντικυκλώνας Κέρβερος, αναμένεται να φέρει τις πιο καυτές θερμοκρασίες που έχουν καταγραφεί ποτέ στην Ευρώπη. Ξεκινώντας στις 10 Ιουλίου 2023, ο αντικυκλώνας Κέρβερος που έσπασε ρεκόρ θερμοκρασιών έπληξε πολλές ευρωπαϊκές χώρες, με τις επιπτώσεις να γίνονται πιο σοβαρές σε περιοχές της Νοτιοανατολικής και Νοτιοδυτικής Ευρώπης όπως η Κύπρος, η Ελλάδα, η Ιταλία και η Ισπανία. Η Ιταλική Μετεωρολογική Εταιρεία ονόμασε το ακραίο καιρικό γεγονός από το σκύλο του Άδη από την κατά την ελληνική μυθολογία. Είναι ένας από τους πρώτους μεγάλους καύσωνες στην ιστορία. Οι θερμοκρασίες προβλεπόταν να ξεπεράσουν τους 48 °C και να σπάσουν το ρεκόρ υψηλών θερμοκρασιών που έχουν καταγραφεί ποτέ στην Ευρώπη. Ο Ευρωπαϊκός Οργανισμός Διαστήματος προέβλεψε θερμοκρασίες στην Ιταλία που θα ξεπεράσουν τους 50 °C. Το γεγονός οδήγησε επίσης σε υψηλές θερμοκρασίες που έσπασαν ρεκόρ στην Αρκτική μετά από μια εβδομάδα με τις πιο καυτές μέσες παγκόσμιες θερμοκρασίες που έχουν καταγραφεί ποτέ. Αρκετά περιφερειακά ρεκόρ θερμοκρασιών έχουν επίσης καταρριφθεί και ο καύσωνας έχει προκαλέσει προειδοποιήσεις για την υγεία και κυβερνητικές ενέργειες σε αρκετές χώρες.
Σύμφωνα με το βρετανικό Met Office, το 2023 αναμένεται να έχει πιο έντονους καύσωνες από αυτούς του 2022. Τον Ιούνιο, ο Ευρωπαϊκός Οργανισμός Περιβάλλοντος προειδοποίησε ότι τα σχολεία και τα νοσοκομεία κινδυνεύουν από υψηλές θερμοκρασίες.
Ιστορικό
Την 1η Ιανουαρίου 2023, τουλάχιστον οκτώ ευρωπαϊκές χώρες κατέγραψαν τη θερμότερη μέρα του Ιανουαρίου ποτέ: το Λίχτενσταϊν, η Τσεχία, η Πολωνία, η Ολλανδία, η Λευκορωσία, η Λιθουανία, η Δανία και η Λετονία. Αυτό αποδόθηκε στην κλιματική αλλαγή.
Αυστρία
Το δεύτερο κύμα καύσωνα του 2023 αναμενόταν να επηρεάσει την Αυστρία μεταξύ 10 Ιουλίου και 13 Ιουλίου, με μέγιστες θερμοκρασίες έως και 36 °C το οποίο προβλέπεται ότι θα συμβεί κατά τις δύο πρώτες ημέρες. Μετά από δύο ημέρες ισχυρών καταιγίδων, θερμοκρασίες που ξεπερνούν τους 30 °C αναμενόταν να επιστρέψουν στις 14 Ιουλίου και να φτάσουν έως και 38 °C σε περιοχές βόρεια των Άλπεων στις 15 Ιουλίου. Κατά τη διάρκεια της εβδομάδας που ξεκίνησε στις 17 Ιουλίου, ισχυρές καταιγίδες συνέχισαν να σχηματίζονται στη δυτική και νότια Αυστρία σε καθημερινή βάση. Ήταν ιδιαίτερα έντονοι στη Στυρία και την Καρινθία, και επηρέασαν επίσης τμήματα της Ιταλίας, της Σλοβενίας και της Κροατίας.
Βέλγιο
Στις 12 Ιουνίου 2023, οι αξιωματούχοι εξέδωσαν προειδοποίηση για την υγεία για το κύμα καύσωνα.
Γαλλία
Μέχρι την 1η Ιουνίου 2023, 26 διαμερίσματα της Γαλλίας βρίσκονταν σε κόκκινο συναγερμό, με άλλα 50 σε πορτοκαλί επαγρύπνηση και 24 σε κίτρινη.
Γερμανία
Στις 20 Ιουλίου το Ινστιτούτο Ρόμπερτ Κοχ υπολόγισε ότι τουλάχιστον 830 θάνατοι λόγω ζέστης σημειώθηκαν στη χώρα μεταξύ 10 Απριλίου και 9 Ιουλίου.
Ελλάδα
Στις 14 Ιουλίου 2023, ο σταθμός του Παγκόσμιου Μετεωρολογικού Οργανισμού στη Θήβα κατέγραψε 44.2 βαθμούς Κελσίου καθιστώντας την την υψηλότερη θερμοκρασία στη χώρα για εκείνη την ημέρα. Την ίδια μέρα η Αθήνα σημείωσε 43.4 βαθμούς Κελσίου στο προάστιο της Φιλοθέης. Οι αξιωματούχοι στην Αθήνα ανακοίνωσαν το μεσημέρι κλείσιμο της Ακρόπολης. Στις 15 Ιουλίου 2023, ο σταθμός του Εθνικού Αστεροσκοπείου Αθηνών στο Ελαφονήσι κατέγραψε επίσης μέγιστη θερμοκρασία 44.2 βαθμούς Κελσίου.
Στις 15 Ιουλίου, 5 άτομα στην αστική περιοχή της Αθήνας αναφέρθηκαν ότι υπέφεραν από θερμοπληξία, ενώ τουλάχιστον 10 ακόμη φέρεται να λιποθύμησαν, αν και δεν είναι σαφές πόσοι από αυτούς το έκαναν λόγω της ζέστης.Μία πορτοκαλί προειδοποίηση για εξαιρετικά υψηλές θερμοκρασίες εξέδωσε η Εθνική Μετεωρολογική Υπηρεσία. Εκείνη την ημέρα η υψηλότερη θερμοκρασία στη μητροπολιτική περιοχή της Αθήνας ήταν 43.6 C στον Ασπρόπυργο.
Στις 22 Ιουλίου 2023, η Κάτω Τιθορέα κατέγραψε 44.2 C καθιστώντας την την υψηλότερη θερμοκρασία στη χώρα για εκείνη την ημέρα, ενώ ο σταθμός του Παγκόσμιου Μετεωρολογικού Οργανισμού στο Λευκοχώρι κατέγραψε 44.1 C.
Καθ' όλη τη διάρκεια του παρατεταμένου καύσωνα, οι πυρκαγιές κατέστρεψαν πολλές περιοχές στη χώρα, κυρίως στη μητροπολιτική περιοχή της Αθήνας και τη Ρόδο.
Ηνωμένο Βασίλειο
Στις 7 Ιουνίου 2023, μετά την κυκλοφορία ενός νέου συστήματος προειδοποίησης υψηλών θερμοκρασιών, η Υπηρεσία Ασφάλειας Υγείας του Ηνωμένου Βασιλείου και η Μετεωρολογική Υπηρεσία εξέδωσαν την πρώτη προειδοποίηση για υψηλές θερμοκρασίες του έτους. Κίτρινος συναγερμός εκδόθηκε για το Λονδίνο, τα ανατολικά και δυτικά Μίντλαντς και τα ανατολικά, νοτιοανατολικά και νοτιοδυτικά. Η 10η Ιουνίου ήταν η πιο ζεστή μέρα του χρόνου μέχρι στιγμής, όταν οι θερμοκρασίες στο Λονδίνο έφτασαν τους 30 C. Σε κίτρινο συναγερμό ήταν και η Βόρεια Ιρλανδία. Ήταν ο θερμότερος μέσος όρος Ιουνίου στο Ηνωμένο Βασίλειο από τότε που ξεκίνησαν τα αρχεία το 1884, με μέση μηνιαία θερμοκρασία 15.8 C, υπερβαίνοντας το προηγούμενο υψηλότερο, που καταγράφηκε το 1940 και το 1976, κατά 0,9 °C. Ρεκόρ καταγράφηκαν επίσης σε 72 από τις 97 περιοχές όπου συλλέγονται δεδομένα θερμοκρασιών. Κίνδυνοι από επερχόμενα κύματα καύσωνα απείλησαν τη βιομηχανία ουίσκι.
Ιρλανδία
Τον Ιούνιο του 2023, η Ιρλανδία είχε ένα «μίνι καύσωνα».
Ισπανία
Η Ισπανία γνώρισε τον θερμότερο Απρίλιο που έχει καταγραφεί, με θερμοκρασίες έως και 39 C καταγράφηκε εκείνο το μήνα. Η γεωργία διαταράχθηκε σε μεγάλο βαθμό. Τον Ιούνιο και τον Ιούλιο τρεις άνθρωποι πέθαναν από θερμοπληξία.
Σύμφωνα με το Ινστιτούτο Υγείας Carlos III, 659 κυρίως ηλικιωμένοι πέθαναν μεταξύ 8 Ιουλίου και 17 Ιουλίου λόγω ζέστης. Μεταξύ 21 Ιουνίου και 8 Ιουλίου καταγράφηκαν 309 υπερβολικοί θάνατοι, ανεβάζοντας το σύνολο σε 963.
Ιταλία
Από τις 11 Ιουλίου, τουλάχιστον έξι άνδρες     έχουν πεθάνει αφού κατέρρευσαν ενώ εργάζονταν λόγω της έντονης ζέστης. Το μεγαλύτερο μέρος της Ιταλίας είδε θερμοκρασίες πάνω από 40 C, με θερμοκρασίες έως και 48 C εκτιμάται ότι θα χτυπήσει Σικελία και τη Σαρδηνία μέχρι τα μέσα Ιουλίου.
Ο Ευρωπαϊκός Οργανισμός Διαστήματος προέβλεψε ότι οι θερμοκρασίες θα ξεπεράσουν 48 C στη Σαρδηνία κάποια στιγμή τον Ιούλιο, σημειώνοντας την πιο καυτή θερμοκρασία που έχει καταγραφεί ποτέ στην Ευρώπη. Οι τουρίστες σε όλη τη χώρα παρατηρήθηκαν επίσης να υποφέρουν από θερμοπληξία, με έναν Βρετανό επισκέπτη να λιποθυμά στο Κολοσσαίο. Αναμένεται επίσης ότι ένας αντικυκλώνας με το όνομα «Χάρων» που προέρχεται από τη Βόρεια Αφρική μπορεί να ανεβάσει τη θερμοκρασία πάνω από 45 C σε μέρη της Ιταλίας στις αρχές της εβδομάδας που ξεκινά στις 17 Ιουλίου.
Κύπρος
Η θερμοκρασία στην Κύπρο έφτασε τους 45 °C στην ενδοχώρα κατά τη διάρκεια του καύσωνα, με ακόμη και ψηλές ορεινές περιοχές όπως η περιοχή του Τροόδους να αγγίζουν το ρεκόρ των 36 °C. Κυβερνητικά στελέχη εξέδωσαν προειδοποιήσεις για τη ζέστη και δημιούργησαν «κλιματιζόμενους χώρους» σε διάφορες πόλεις.
Νορβηγία
Στις 13 Ιουλίου, θερμοκρασίες 28.8 C παρατηρήθηκαν στον φάρο Slettnes της βόρειας Νορβηγίας, σπάζοντας ένα ρεκόρ που κρατούσε για 80 χρόνια.
Ρουμανία
Ένα πρώτο κύμα καύσωνα έπληξε τη Ρουμανία μετά τις 3 Ιουλίου, με θερμοκρασίες που ξεπέρασαν τους 35 βαθμούς Κελσίου. Ένα δεύτερο κύμα καύσωνα έφτασε μετά τις 12 Ιουλίου, με τις θερμοκρασίες να αγγίζουν τους 39 βαθμούς Κελσίου, ωθώντας τις ρουμανικές αρχές να εκδώσουν κίτρινες και πορτοκαλί ειδοποιήσεις. Στις 16 Ιουλίου, η Έλενα Ματέσκου, διευθύντρια της Εθνικής Υπηρεσίας Μετεωρολογίας της Ρουμανίας δήλωσε ότι αυτός ο μήνας μπορεί να είναι ο θερμότερος Ιούλιος στη Ρουμανία τα τελευταία 120 χρόνια. Από τις 17 Ιουλίου, οι θερμοκρασίες αναμένεται να ανέβουν ακόμη πιο ψηλά, ξεπερνώντας τελικά τους 40 βαθμούς Κελσίου.
Σλοβενία
Το πρώτο κύμα καύσωνα του 2023 στη Σλοβενία ξεκίνησε στις 19 Ιουνίου και ολοκληρώθηκε στις 23 Ιουνίου, όταν πολλές περιοχές της χώρας υπέστησαν ισχυρές καταιγίδες λόγω της άφιξης ενός ψυχρού μετώπου. Μεταξύ 21 Ιουνίου και 23 Ιουνίου, η Σλοβενική Υπηρεσία Περιβάλλοντος κατέγραψε θερμοκρασίες άνω των 34 C σε πολλούς σταθμούς του δικτύου τους. Η υψηλότερη θερμοκρασία κατά τη διάρκεια της περιόδου ήταν 35.5 C και καταγράφηκε στο σταθμό ARSO στο αεροδρόμιο Cerklje ob Krki στις 21 Ιουνίου, ενώ οι θερμοκρασίες στο σταθμό ARSO στο Dobliče έφτασαν τους 34.9 C τόσο στις 21 Ιουνίου όσο και στις 23 Ιουνίου.
Το δεύτερο κύμα καύσωνα του 2023 αναμενόταν να επηρεάσει τη Σλοβενία από τις 9 Ιουλίου έως τις 13 Ιουλίου και η ARSO προέβλεψε ότι οι μέγιστες θερμοκρασίες κατά τη διάρκεια της ημέρας μεταξύ 30 C και 35 C θα συμβεί στις 10 Ιουλίου. Εκείνη την ημέρα, αρκετοί σταθμοί στο δίκτυο ARSO κατέγραψαν θερμοκρασίες μεταξύ 33 C και 35 C, θερμοκρασία 35.1 C καταγράφηκε στην Osilnica, ακολουθούμενη από θερμοκρασίες που έφτασαν 35.0 C σε Bilje και Podnanos. Το δεύτερο κύμα καύσωνα έληξε στις 13 Ιουλίου, όταν ισχυρές βροχοπτώσεις και ισχυροί άνεμοι επηρέασαν μεγάλο μέρος της Σλοβενίας.
Το τρίτο κύμα καύσωνα ξεκίνησε στις 15 Ιουλίου και οι θερμοκρασίες μεταξύ 31 C και 34 C είχαν προβλεφθεί για μεγάλο μέρος της Σλοβενίας την επόμενη μέρα, με πιθανότητα να φτάσουν έως και 36 C σε διάστημα δύο ημερών, ιδιαίτερα στα νοτιοανατολικά. Στις 17 Ιουλίου, θερμοκρασία 37.2 C καταγράφηκε στον σταθμό ARSO στο Dobliče και έγινε η υψηλότερη επίσημα καταγεγραμμένη θερμοκρασία στη Σλοβενία το 2023, εκτός από αρκετούς άλλους σταθμούς που ανέφεραν θερμοκρασίες πάνω από 34 C και αυτή στη Μετλίκα που κατέγραψε θερμοκρασία 36.1 C.
Καταιγίδες
Στα τέλη Ιουνίου και τα μέσα Ιουλίου, ο συνδυασμός των θερμοκρασιών κατά τη διάρκεια της ημέρας από 35 to 40 C και η υψηλή υγρασία οδήγησαν στο σχηματισμό μιας σειράς ασυνήθιστα ισχυρών, υπερκυτταρικών καταιγίδων στην περιοχή που κυμαίνονται από τη Σλοβενία έως τη Ρουμανία. Στις 23 Ιουνίου, έντονο χαλάζι κατέστρεψε καλλιέργειες σε περιοχές της Σλοβενίας και του Hrvatsko Zagorje. Στην Κροατία, η καταιγίδα έσπασε επίσης τζάμια στο Βάραζντιν και ξήλωσε στέγες από πολλά σπίτια στο Međimurje. Στις 13 Ιουλίου, μια τέτοια καταιγίδα ταξίδεψε με 1100 χλμ, ρίχνοντας χαλάζι σε όλη την απόστασή του με πέτρες έως και 14 cm σε διάμετρο στο Krško, Σλοβενία, και ταχύτητα ανέμου άνω των 100 km/h στο Ζρένιανιν, της Σερβίας.
Καταιγίδες 19 και 21 Ιουλίου
Στις 19 Ιουλίου, μία ιδιαίτερα ισχυρή καταιγιδα προκάλεσε ακραίες ζημιές στη Σλοβενία και τη βόρεια Κροατία. Έξι άνθρωποι σκοτώθηκαν: τέσσερις στην Κροατία (δύο στο Ζάγκρεμπ, ένας στο Τσέρνικ, στην επαρχία Μπροντ-Ποσαβίνα και ένας πυροσβέστης εν ώρα υπηρεσίας στην επαρχία Βούκοβαρ-Σριγιέμ ), ένας κοντά στη λίμνη Μπλεντ της Σλοβενίας και ένας στο Μπρτσκό της Βοσνίας και Ερζεγοβίνης. Πολλοί περισσότεροι τραυματίστηκαν, μεταξύ των οποίων τουλάχιστον 60 στο Ζάγκρεμπ, εκ των οποίων οι 10 σοβαρά. Η καταιγίδα προκάλεσε εκτεταμένες ζημιές από τον άνεμο και διακοπές ρεύματος σε περιοχές της Σλοβενίας, της βόρειας Κροατίας και της βόρειας Σερβίας. Άνεμοι 115 km/h καταγράφηκαν στο αεροδρόμιο του Ζάγκρεμπ και πάνω από 100 km/h στο Βελιγράδι και τη Σρέμσκα Μιτρόβιτσα στη Σερβία. Ένας κρατικός αυτοματοποιημένος μετεωρολογικός σταθμός κοντά στη Županja της Κροατίας κατέγραψε 180 km/h ριπές ανέμου. Η καταιγίδα κινήθηκε γρήγορα, χτυπώντας το Ζάγκρεμπ γύρω στις 4 μ.μ. και Βελιγράδι γύρω στις 8 μ.μ. ( CEST ). Το Ζάγκρεμπ είδε 20 - 35 mm από βροχόπτωση εντός 10 λεπτά.
Το απόγευμα της 21ης Ιουλίου, παρόμοια καταιγίδα εμφανίστηκε πάνω από τη βόρεια Κροατία, προκαλώντας το μεγαλύτερο μέρος των ζημιών στην Ίστρια και τη Ριέκα, όπου επτά άνθρωποι τραυματίστηκαν και ένας αγνοείται. Στη συνέχεια χτύπησε το Ζάγκρεμπ με ριπές ανέμου έως και 80 km/h, καταρρίπτοντας περισσότερα δέντρα, σταματώντας την κυκλοφορία του τραμ και καταστρέφοντας το κτίριο του Κροατικού Κοινοβουλίου μεταξύ άλλων. Τρεις θάνατοι καταγράφηκαν στη Σερβία. Στο Νόβι Σαντ, ένα γνωστό celtis australis στο κέντρο της πόλης, ηλικίας άνω των 150 ετών και ένα πρώτης τάξεως διατηρητέο αντικείμενο φυσικής κληρονομιάς, εξαφανίστηκε, με τον κορμό του θρυμματισμένο.
Παραπομπές
Κατηγορία:Κλιματική αλλαγή
Λάρυγγας
thumb|right|300px|Με το νούμερο 10 διακρίνουμε το λάρυγγα Ο λάρυγγας αποτελεί όργανο του αναπνευστικού συστήματος και συνέχεια του φάρυγγα. Ο λάρυγγας βρίσκεται μέσα στο λαιμό.
Ο λάρυγγας χρησιμεύει τόσο για την αναπνοή όσο και για την παραγωγή φωνής με τα δύο ζευγάρια των φωνητικών χορδών που υπάρχουν σε αυτό. Ο εκπνεόμενος αέρας θέτει σε παλμική κίνηση τις φωνητικές χορδές του λάρυγγα και παράγεται ήχος. Ο ήχος διαμορφώνεται σε έναρθρο λόγο στην στοματική κοιλότητα με την βοήθεια της γλώσσας, των δοντιών και των χειλιών. Στη συνέχεια του λάρυγγα είναι η τραχεία.
Εξωτερικοί σύνδεσμοι
Κατηγορία:Αναπνευστικό σύστημα Κατηγορία:Ανθρώπινη φωνή Κατηγορία:Φωνητική Κατηγορία:Ανθρώπινη κεφαλή και λαιμός